**סטלה גוט (גוטשטיין)**  (נולדה: 24 באפריל 1988) היא זמרת - יוצרת, כותבת, מלחינה, מורה, מפיקה ומוזיקאית ישראלית.

ביוגרפיה
--------

גוטשטיין נולדה בקייב, אוקראינה בשנת 1988 ועלתה לארץ עם משפחתה בשנת 1990. למדה בבית הספר הדמוקרטי בתפן במגמת מוזיקה. היא בוגרת המחלקה למוזיקה וטכנולוגיה באוניברסיטת בר-אילן.

קריירה
------

גוטשטיין החלה את דרכה במקהלה. בילדותה כתבה שירים ולמדה פסנתר וגיטרה. בנערותה שרה בלהקה "הפודל שייפרס". גוטשטיין הופיעה עם חומרים שכתבה, בין היתר הופיעה בלבונטין 7 ובאוזן הבר בתל אביב.

בשנת 2010 הקליטה את האלבום "Lost and Found" שיתוף פעולה שלה ושל נדב בילו במסגרת פרויקט שנקרא NEXUS. אחרי הקלטת האלבום הקליטה מיני אלבום של שלושה שירים שכתבה והלחינה בשם "סטלה גוט". שני האלבומים זכו להשמעות רבות בתחנות הרדיו.

בשנת 2011 החלה לעבוד כעוזרת טכנאי באולפן של אלי פיקובר ולאחר מכן הועסקה באולפני לונה של ליאור טבת.
גוט הייתה האישה הראשונה במחלקת הפלאגינים של WAVES AUDIO - החברה המובילה בעולם בתחום של מעבדי קול וכלי נגינה דיגיטליים.

בשנת 2012 הקימה עם דייוויד בלאו את הרכב הסינטי פופ "Bill & Murray".

בשנת 2013 הוציאה גוט קאבר לשיר "Mad Routine" של להקת רוקפור כחלק מפרויקט קאברים של הלהקה. היא הוזמנה להופיע עם הלהקה במועדון הבארבי.

בשנת 2015 הוציאו "Bill & Murray" אלבום בכורה בשם "A New Kind of High". האלבום יצא בלייבל הרוסי Other Voices. הצמד הופיע עם שירי האלבום בישראל ומחוצה לה, בין היתר בפסטיבל Youbloom שבדבלין Povalec Festivel בצ׳כיה, Canadian music week בטורונטו ועוד. ההרכב חימם את הופעתו של גארי ניומן בישראל שנערכה במועדון הבארבי, את רונה קינן ואת נעם רותם.

במאי 2015 הוציאה גוט אלבום סולו ראשון בשם "Wounded Ladies" בהוצאה עצמית. סינגלים מהאלבום קיבלו חשיפה גם בתקשורת המקומית וגם בבלוגים בינלאומיים כמו "The "405. את הופעת ההשקה של האלבום הוזמנה לעשות במוזאון ישראל בירושלים כחלק מפסטיבל הג׳אז השנתי באוצרותו של החצוצרן אבישי כהן.

בשנת 2017 הלחינה את פסקול לסרט ארט של האמנית רייצ'ל מונוסוב, "מלודיקה".

בשנת 2019 השתתפה בפסטיבל דרך הנדיב שהתקיים בפרדס חנה, לצד ירונה כספי, זאב טנא, יובל מנדלסון, דן תורן ואחרים.

באוגוסט 2020 הוציאה גוט סינגלים מתוך אלבום סולו חדש, הראשון שלה בעברית. האלבום, יצא ביולי 2021 על ידי נענע דיסק נקרא "ככה מרפאים". באותה השנה התחילה לעבוד בתיכון החברתי כמורה לעיצוב קול וסאונד. הסינגל "קח את הכל" יצא ב-30 באפריל 2021. לסינגל צולם קליפ בבימויה של הכריאוגרפית עדי פז.

בשנת 2021 השתתפה באלבום האוסף "הוצאו מהקשרם", אלבום המוקדש לשיריו של יענקל'ה רוטבליט. במסגרתו ביצעה והפיקה יחד עם זוהר גינזבורג את השיר "היא תבוא" ששר במקור אריק איינשטיין. בפרויקט השתתפו אמנים מוכרים דוגמת דן תורן, יובל מנדלסון, האחים צברי, עומר מושקוביץ, נומקה, תמר אפק, אור אדרי ואמנים אלטרנטיביים נוספים מעולם הפאנק והפולק.

גוט שותפה לצד פלורה ולי אוסי במיזם "נשים בסאונד" - יוזמה לקידום ועידוד של נשים בתחום המוזיקה והסאונד.

מאז שנת 2017 היא טכנאית הבית באולפן של אסף אמדורסקי. גוט גם מנגנת על קלידים בלהקתו.

אלבומים
-------

* **Lost and Found** במסגרת ההרכב NEXUS
* **A New Kind of High** במסגרת ההרכב Bill & Murray

### אלבומי סולו

* **סטלה גוט** - מיני אלבום (2010)
* **Wounded Ladies** ‏(2015)
* **ככה מרפאים** (2021)

קישורים חיצוניים
----------------

* 

* אתר האינטרנט הרשמי של סטלה גוט
* סטלה גוט, ברשת החברתית פייסבוק

* סטלה גוט, ברשת החברתית אינסטגרם

* סטלה גוט, סרטונים בערוץ היוטיוב

* סטלה גוט, במסד הנתונים הקולנועיים IMDb (באנגלית)

* סטלה גוט, באתר אייטונס (באנגלית)

* סטלה גוט, באתר ספוטיפיי

* סטלה גוט, באתר סאונדקלאוד (באנגלית)

* סטלה גוט, באתר MusicBrainz (באנגלית)

* סטלה גוט, באתר Discogs (באנגלית)

* סטלה גוט, דף שער בספרייה הלאומית

* סטלה גוט, באתר בנדקמפ

* סטלה גוט, באתר טיידל (באנגלית)
* אתר למנויים בלבד בן שלו, "אשפוז זה דבר שיש עליו סטיגמה מאוד קשה", באתר הארץ, 1 באוגוסט 2021

הערות שוליים
------------

1. ↑  שירות גלובס, ‏הבטחה ישראלית: להקת סטלה גוט בהרכב פולק-רוקי, באתר גלובס, 5 בנובמבר 2012
2. ↑  מערכת mako מוזיקה, ‏"Wounded Ladies": חשיפה לעוצמות המיסתוריות של סטלה גוט, באתר ‏מאקו‏, 5 במאי 2015
3. ↑  חשיפה לעוצמות המסתוריות של סטלה גוט, מערכת mako מוזיקה, 5 במאי 2015
4. ↑  סטלה גוט, הבמה: נותנים במה לתרבות
5. ↑  ‏Stella Got "Wounded Ladies", ISRAEL
6. ↑  הכל גוט: סטלה גוט עדינה וזועמת באלבום הבכורה שלה. ראיון, אורי זר אביב, 6 במאי 2015, Time Out
7. ↑  פסטיבל דרך הנדיב 2019, מוסף תרבות, הארץ
8. ↑  יעקב בר-און, ‏רוטבליט אלטרנטיבי: האלבום שמצדיע לקלאסיקון והמורד של המוזיקה העברית, באתר מעריב אונליין, 3 בפברואר 2021
9. ↑  "העולם דפוק ולא שוויוני. הביט הנכון יתקן אותו", ניצן פינקו, 5 בספטמבר 2020, הארץ

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007396708105171
* MusicBrainz: c84a4099-01ed-4ec8-a61b-8c9984882556
* VIAF: 43155464893002042835
* WorldCat (עם VIAF): 43155464893002042835

 |